Hiina valitsus teatas laupäeval toimuva Rahvaesindajate Kogu (NPC) kongressi eel, et plaanib oma sõjalist eelarvet märkimisväärselt suurendada. käesoleval aastal suurendatakse rahaeraldisi Hiina punaarmee jaoks 12,7 protsenti.    See teade tekitas naaberriikides muret selles suhtes, millised on Hiina kavatsused ja tagamõtted. NPC esindaja Li Zhaoxing sõnul tahab Hiina relvastumisest  hoolimata säilitada naabritega sõbralikke suhteid. Uus eelarve tõstab Hiina aastased kaitsekulud 58,5 miljardilt eurolt 66,1 miljardi euroni.    Xinhua uudisteagentuur teatas, et lisaraha investeeritakse relvastuse ja personali arendamisse ning treeningutesse. Li selgitas valitsuse otsust: "On tõsi, et Hiina kaitse-eelarvet suurendatakse natuke, kuid paljude teiste riikidega võrreldes moodustavad kaitsekulud SKPst siiski väga väikese osa."    Hiina ja Jaapani vahelised suhted on olnud  pingelised sellest saati, kui satuti territoriaalvaidlustesse Lõuna-Hiina meres asuvate saarte üle. Kemplemine ei käi mitte ainult maavalduste üle, vaid mängus on ka potentsiaalsed nafta- ja maagaasivarud.